**ELŐTERJESZTÉS**

Tiszavasvári Város Önkormányzata Képviselő-testületének

2017. szeptember 28-án tartandó rendes ülésére

#### Az előterjesztés tárgya: TOP-3.2.2-15 kódszámú pályázat árajánlatairól

Melléklet:

A napirend előterjesztője: Dr. Fülöp Erik polgármester (előadó)

Az előterjesztést készítette: Kiss Brigitta (témafelelős)

Az előterjesztés ügyiratszáma: 12985-/2017.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 6.1 pont |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |

Egyéb megjegyzés:

…………………………………………………………………………………………………………………………………………………………………………

##### Tiszavasvári, 2017. szeptember 20.

#####  Kiss Brigitta

 témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Kiss Brigitta

## ELŐTERJESZTÉS

### A Képviselő-testülethez

#### TOP-3.2.2-15 kódszámú pályázat árajánlatairól

**Tisztelt Képviselő-testület!**

Mint ahogyan arról már korábban tájékoztattam a Tisztelt Képviselő-testületet a 2017. június 30-án kelt értesítő alapján önkormányzatunk 214.128.350 Ft összegű támogatást nyert a TOP-3.2.2-15 kódszámú ,,Komplex energetikai fejlesztések Tiszavasváriban” című pályázaton. Az értesítést követően elkezdtük az előkészületi munkálatokat, illetve az árajánlatok bekérését előkészítői és műszaki ellenőri feladatok, valamint közbeszerzés lefolytatására, nyilvánosság biztosítására és projektmenedzsmenti feladatok ellátásra. Az első ajánlattételi felhívásban csak a közbeszerzés lefolytatása és a nyilvánosság biztosítása részfeladat zárult eredménnyel, ezért a többi feladat elvégzésére újabb ajánlattételi felhívást kellett kiírni. A második fordulóban kiírt felhívások, melyek az előkészítői és műszaki ellenőri feladatok valamint a projektmenedzsmenti feladatok elvégzésére vonatkoztak már eredményesek voltak, minden részfeladatra 3 árajánlat érkezett be, melyek a következőképpen alakultak:

**Előkészítői feladatok elvégzésére:**

1. Haklik Mérnöki Iroda Kft.– 11.747.500 Ft
2. Kora-Med Kft. – 10.795.000 Ft
3. Szikla-Terv Kft. – 11.366.500 Ft

**Projektmenedzsment feladatok elvégzésére:**

1. ENEREA Észak-Alföldi Regionális Energia Ügynökség Nonprofit Kft. – 5.100.320 Ft
2. Tokaj Consulting – 6.032.500 Ft
3. Vitka Városüzemeltetési Szolgáltató Közhasznú Nonprofit Kft.– 6.477.000 Ft

**Műszaki ellenőri feladatok elvégzésére:**

1. Haklik Mérnöki Iroda Kft.– 2.095.500 Ft
2. Szikla-Terv Kft. – 2.692.400 Ft
3. Vaszati-Ház Bt. – 3.000.000 Ft

**Közbeszerzés lebonyolítására:**

1. Nívó-Clean Bt. – 1.898.650 Ft
2. Prekub Ügyvédi Iroda – 2.032.000 Ft
3. Nyír-Közbesz Kft. - 2.032.000 Ft

**Nyílvánosság**

1. Szabadidős Programszervező Egyesület – 430.00 Ft
2. ENEREA Észak-Alföldi Regionális Energia Ügynökség Nonprofit Kft. – 571.500 Ft
3. Pámen Iroda Kft. – 508.000 Ft

Mivel a Támogatási szerződés szerint a projekt kezdete 2017. szeptember 01. napja, ezért a határidők betartása miatt 2017. augusztus 31. napján a fent említett árajánlatok közül kiválasztottam a legkedvezőbbeket és kollégáimmal közösen megkezdtük a szerződések megkötését az alábbi cégekkel:

1. **Előkészítői feladatok elvégzésére:**

Kora-Med Kft. – 10.795.000 Ft

1. **Projektmenedzsment feladatok elvégzésére:**

ENEREA Észak-Alföldi Regionális Energia Ügynökség Nonprofit Kft. –5.100.320 Ft

1. **Műszaki ellenőri feladatok elvégzésére:**

Haklik Mérnöki Iroda Kft.– 2.095.500 Ft

1. **Közbeszerzés lebonyolítására:**

Nívó-Clean Bt. – 1.898.650 Ft

1. **Nyílvánossági feladatok ellátására:**

Szabadidős Programszervező Egyesület – 430.00 Ft

Kérem a Tisztelt Képviselő-testületet, hogy utólag hagyja jóvá, hogy a beérkezett árajánlatok közül a legkedvezőbbet kiválasztottam, illetve, hogy a legkedvezőbb árajánlatot adó céggel szerződést kötöttem.

Tiszavasvári, 2017. szeptember 20.

 **Dr. Fülöp Erik**

 **polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**……/2017. (IX.28) Kt. számú**

**határozata**

**TOP-3.2.2-15 kódszámú pályázat árajánlatairól**

Tiszavasvári Város Önkormányzata Képviselő-testülete

1. Utólag jóváhagyja, hogy Tiszavasvári Város Önkormányzata a TOP-3.2.2-15 kódszámú ,,Komplex energetikai fejlesztések Tiszavasváriban” című pályázathoz az előkészítői és műszaki ellenőri feladatokra, valamint közbeszerzés lefolytatására, nyilvánosság biztosítására és projektmenedzsmenti feladatok ellátásra kapott árajánlatok közül a polgármester a legkedvezőbbet kiválasztotta.
2. Jóváhagyja, hogy Tiszavasvári Város Önkormányzata részére a polgármester a projektmenedzseri feladatok elvégzésére az ENEREA Nonprofit Kft-vel, az előkészítői feladatok elvégzésére a Kora-Med Kft-vel, a nyilvánosság biztosítására a Szabadidős Programszervező Egyesülettel, a közbeszerzés lefolytatására a Nívó-Clean Bt-vel valamint a műszaki ellenőri feladatok ellátásra a Haklik Mérnöki Iroda Kft-vel már szerződést kötött.

**Határidő:** azonnal **Felelős:** Dr. Fülöp Erik polgármester